 Idí ti mo fi gún olólùfẹ mi tẹlẹ pa- Jacinta Igboke Lówurọ ọjọ iṣẹgun ni Jacinta Igboke gun Arinze Ani pa ni ṣọọbu rẹ lọna opopona Ojo ni agbegbe Satellite Town lẹyin ti wọn ni gbolohun asọ kan. Iroyin sọ pé Ani to n Kẹmika ni ọjà ọhun ń ṣètò ìgbéyàwó pẹlú obinrin mìíràn ní ọjọ kẹrin oṣù kíní ọdun 2020, lẹyìn ti ìná òun àti Ogboke o wọ mọ botilẹ jẹ pé ìbásepọ náà mu ọmọkunrin ọdun kan abọ dáni. Akure Kidnap: E túbọ ní sùúrù, a máa wá ọmọ náà rí- Alukoro ọlọpàá Ìwádìí fi han pé ọrọ wọn bẹrẹ bi ifẹ òtítọ ni ọdun 2016, ṣùgbọn ọrọ dojuru ni kéte ti Igboke lóyún. Sùgbọn ọrọ bẹyìn yọ lọjọ Iṣẹgun nígbà ti Igboke lọ si sọọbu Ani láti lọ gba owo ti yóò fi tóju ọmọ rẹ, èyi to si mu gbọnmi-si-omi-otó dáni ti Igboke si fi ọbẹ gun láyà. Ẹni ọdun mọkàndinlógbọn náà to jẹ ọmọ bíbí ìpínlẹ Ebonyi sàlàye fun akọroyin iwé ìròyìn Punch ki àwọn ọlọpàá agbegbe Satellite Town eyi ti Chike Oti saju rẹ to mú u gbogbo ǹkan to fa sábàbi to fi wá ja si ǹkan to ṣẹlẹ yìí. O ni àwọn òbi Ani ko faramọ ìbáṣepọ àwọn nítori òun dàgbà jù ú lọ, o sì yẹ kó fẹ ìyàwó kan ni abule wọn ni ìpínlẹ Ebonyi. O ní  olukọ ilé ẹkọ alákọbẹrẹ ni mi nígbà tí èmi àti Arinze bẹrẹ eré ìfẹ wa ni ọdun 2016. Mo lóyun fun un nígbà náà ni àwọn obi rẹ ni mí o le fẹ ẹ nitori mo dàgbà jù ú lọ àti pé dàndàn ni ki ó fẹ ìyàwó láti abúlé wọn. Wọn bi i ni ọjọ kọkandinlógun, oṣù kọkànlá ọdun 1990 wọn si bi èmi ni ọjọ kọkàndinlọgbọn oṣù kẹwàá ọdun 1990. Awọn mọlẹbi rẹ sọ pe ọmọ nìkan ni àwọn yóò gbà Igboke ni bótilẹ jẹ pé lẹyìn ọrọ náà ti orisiri ija ti n ṣẹlẹ, àwọn ọlọpàá ni ki Arinze maa san ẹgbẹrun mẹwàá, pali Indomie kan ati irẹsi fun òun lóṣooṣu, sùgbọn Arinze ko ṣe bẹẹ yala óún pinu lati ṣe Igbeyawo, sibẹ yoo maa sọ pé ko si owo. Igboke ni òun lọ si sọọbu Arinze lojọ ti iṣẹlẹ yìí ṣẹ láti bẹ ẹ pe ki o fun òun lówó lati ra bàtà ọdún fún ọmọ lẹyin ti òun ti lọ ra aṣọ pé ṣùgbọn kàkà bẹẹ ṣe ni o ti òun ti o si ku díẹ ki òun ko si ẹnu ọkada o ni ìbinu yìí ni òun fi mu ọbẹ láti dààbo bo ara òun ṣùgbọn òun kò mọ ìgbà ti òun gun pa. O rọ àwọn ọlọpàá láti gbé ọmọ oun lọ si ilé ọmọ alaini iya titi àwọn ẹbi òun yóò fi wá gbé e àti pé òun kò fẹ kí ọmọ náà wà lọdọ ẹbi Arinze nítori wọn o fi ìya jẹ ẹ. Jacinta ni mo mọ pé mi o lé ri ọmọ mi mọ nítori èmi gan ko ṣe tán láti wà láàye, ṣùgbọn àwọn ẹbi Arinze yóò fiya jẹ ọmọ mi nítori wọn korira mi. Nínú ọrọ tirẹ Agbénusọ ọlọpàá ìpinlẹ Eko DSP Bala Elkana sọ pé àwọn yóò gbé afurasí náà lo si ẹka to n ṣe iwadii ọdaran fún itẹsiwáju ìwádìí. Olùkọbinrin nilé ẹkọ alákọbẹrẹ kan nílú Eko tó gún ololufẹ rẹ nigbakan ri lọbẹ pa nigba ti igbéyàwó rẹ ku ọjọ díẹ lo ti wà ni gbaga àwọn ọlọpàá bayii. : Ìdí tí mo fi gún olólùfẹ mi tẹlẹ pa - Jacinta Igbke 